Lav et referat af nedenstående tekst:

Tekst:
På Bayern AutoGroups pladeværksted i Aalborg er Simon Jacobsen i gang med at skifte baghjørnet på en skadet bil. Simon Jacobsen, der er fra Læsø, ville egentlig være mekaniker, men de lærepladser han søgte ville hellere have en karrosseriteknikerlærling. Så det blev han, og det har han ikke fortrudt. - Du finder sjældent to skader, der er ens. De er alle forskellige og det kan jeg godt lide, siger Simon Jacobsen til TV2 Nord. Simon Jacobsen er værdsat på værkstedet, som har svært ved at finde unge mennesker, der vil bruge deres hænder. - Det er jo ikke alle, der har interessen for at arbejde med deres hænder. Det er jo ligesom, at det er blevet forkert. Man skal læse sig til alting. Men jeg tror, at det kommer igen, at håndværkerne bliver værdsat, siger Jørn Ole Andersen, værkfører hos Bayern AutoGroup’s pladeværksted i Aalborg. Selv var Simon Jacobsen ikke i tvivl om, at han ikke skulle have en boglig uddannelse. - Jeg gad ikke sidde på skolebænken. Det var jeg træt af allerede i en tidlig alder. Da jeg nåede 7.-8. klasse der ville jeg gerne videre, siger Simon Jacobsen. Lige nu er Simon Jacobsen i gang med at sætte en ny bagskærm på bilen. Den samme opgave som han skal løse til VM i Skills i Rusland. - Det bliver en oplevelse. Men det bliver også en udfordring, men det tager vi til den tid, smiler Simon Jacobsen. På værkstedet er de stolte af, at han skal afsted til VM, selv om de ikke spår ham mange chancer. -Nej! Der er nogle andre lande længere østpå, som gør tingene på en anden måde. De dyrker deres lærlinge på en måde, som vi ikke gør i den vestlige verden, siger værkfører Jørn Ole Andersen. VM i Skills finder sted i Kazan i Rusland fra den 22. til den 27. august.

Referat:
I slutningen af august skal den kun 21-årige Simon Jacobsen, der er i lære som karrosseritekniker, til VM i Skills i Rusland.